November 2013

Kundespecifikke tryktransmittere monteret i plan med fronten, til medicinsk udstyr

First Sensor AG præsenterer kundespecifikke Sensortechnics-tryktransmittere, der er særligt egnede til anvendelse i medicinsk udstyr som blodtransfusionsapparater, dialyseapparater og infusionspumper. Tryktransmitterne er baseret på meget nøjagtige og langtidsstabile piezoresistive keramiktrykmåleceller og sikrer en stor mediekompatibilitet med forskellige væsker. Målecellerne er monteret i flugt med fronten på huset af plast (PPS) eller rustfrit stål, og kan ganske enkelt rengøres eller desinficeres. Der er desuden ingen fare for lækage som ved oliefyldte sensorelementer.

De kundespecifikke tryktransmittere kan fås med alle gængse, analoge strøm- og spændingsudgangssignaler. Desuden anvender sensorerne en intern mikroprocessor til digital signalbehandling og stiller digitale interfaces (I²C, SPI) til rådighed. De kalibrerede, temperaturkompenserede og lineariserede sensorudgangssignaler opnår meget store nøjagtigheder (f.eks. med et samlet fejlområde, der ikke er bedre end ±0,5 %). Efter ønske programmerer First Sensor kundespecifikke overførselsprotokoller og ekstrafunktioner som statusforespørgsler, diagnosemeldinger eller en automatisk nulpunktsjustering (auto-zero).

First Sensors kundespecifikke tryktransmitterløsninger strækker sig fra en hurtig og billig tilpasning af standardprodukter til komplet nyudvikling. De gør det muligt for OEM-kunder at spare omkostninger ved apparatudvikling og giver konkurrencefordele i kraft af korte udviklingscyklusser og innovativ sensorteknologi.

De kundespecifikke tryktransmitteres vigtigste egenskaber:

-	Meget nøjagtige og langtidsstabile keramiktrykmåleceller
-	Hus af plast (PPS) eller rustfrit stål
-	Analoge udgangssignaler eller digitale interfaces
-	Meget høj samlet nøjagtighed

Yderligere informationer fås hos: